เด็ก5-6เดือนควรได้รับนมปริมาณเท่าไหร่
ปริมาณนมใน 1 วันไม่ควรเกิน 1000 ซีซี 1 ลิตร เด็กส่วนใหญ่จะกินมื้อละ 200 ซีซี วันละ 5 มื้อ แต่อาจมีบางมื้อที่ 200 ซีซี ไม่พอ เช่นมื้อก่อนนอนกลางคืน ถ้าให้กิน 250 ซีซี เด็กบางคนอาจนอนรวดเดียวถึงเช้า คุณแม่ควรลดนมมื้อตอนกลางวันให้เหลือ 1250 ซีซี สัก 1 มื้อ ถ้าเด็กไม่พอให้น้ำผลไม้หรือน้ำซุปเพิ่มแทนนม ช่วงอายุ 5-6 เดือนนี้เป็นช่วงที่คุณแม่สร้าง พื้นฐาน ให้เด็กกลายเป็น เด็กยักษ์ ได้ง่าย ดังนั้น ถ้าลูกคุณกินจุต้อง ระวังคอยชั่งน้ำหนักทุก 10 วัน ถ้าใน 10 วันน้ำหนักเพิ่มระหว่าง 150-200 กรัมก็ใช้ได้ แต่ถ้าน้ำหนักเพิ่มมากกว่า 200 กรัมขึ้นไป ต้องระวังอาหารอย่าให้มากเกินไป ถ้าเพิ่มมากกว่า 300 กรัมขึ้นไปแล้วไม่จำกัดอาหาร คุณแม่คอยดูผลงาน เด็กยักษ์ ของคุณได้เร็ววัน ในกรณีนี้ คุณควรให้น้ำผลไม้หรือน้ำชาก่อนหรือหลังมื้อนม เพื่อป้องกันไม่ให้เด็กอ้วนเกินจำเป็น นอกจากนั้น เด็กในเดือนนี้เราเริ่มให้อาหารเสริมแล้ว คุณแม่อาจใช้วิธีลดปริมาณนมลงและเพิ่มปริมาณอาหารเสริมให้มากขึ้น เช่น เพิ่มข้าวต้มให้แทนนม เพราะข้าวต้มกินเข้าไปแล้วเพิ่มเนื้อหนังมังสาน้อยกว่านม ถ้าลูกคุณกินเก่ง กินนม 200 ซีซี แล้วยังทำท่าไม่พอ คุณแม่ควรให้กินข้าวต้มหรือน้ำแกงจืดหรือน้ำซุปก่อนแล้วจึงให้กินนมอีก 200 ซีซี ถ้าเป็นไปได้ควรให้แค่ 180 ซีซี สำหรับเด็กธรรมดา คุณแม่ให้อาหารเสริมตามปกติและหลังจากนั้นให้กินนมอีก 180 ซีซี ก็ได้ ส่วนเด็กที่ไม่ค่อยชอบกินนมและน้ำหนักเพิ่มน้อยมาก เฉลี่ยวันละต่ำกว่า 10 กรัม คุณแม่ควรเริ่มให้อาหารเสริมเร็วหน่อย และเพิ่มปริมาณให้เร็วกว่าเด็กปกติ โดยทั่วไปเด็กที่กินนมน้อยมักจะกินอาหารเสริมน้อยเช่นกัน
1.กุมารเวชศาสตร์ (กุมารเวชศาสตร์) - Pediatrics